ddrg/super_eurlex huggingface dataset:
ΓΡΑΠΤΗ ΕΡΩΤΗΣΗ E-1163/96 υποβολή: Marie-Paule Kestelijn-Sierens (ELDR) προς την Επιτροπή (15 Μαΐου 1996)

Θέμα: Θερμοκήπια

Μπορεί η Επιτροπή να ανακοινώνει αν προτίθεται να χορηγήσει πριμ κατεδάφισης θερμοκηπίων που αντιμετωπίζουν οικονομικές δυσκολίες;

Αν ναι, ποιό θα είναι το ύψος του εν λόγω πριμ και ποιά θα είναι η συμμετοχή φλαμανδικών επιχειρήσεων θερμοκηπίων σ' αυτό;

Απάντηση του κ. Fischler εξ ονόματος της Επιτροπής (5 Ιουνίου 1996)

Επί του παρόντος, η κατεδάφιση θερμοκηπίων δεν επιχορηγείται από την Κοινότητα. Η Επιτροπή προετοιμάζει έκθεση σχετικά με την κατάσταση που επικρατεί στον τομέα της τομάτας. Σ'αυτό το πλαίσιο, οι δυσχέρειες τις οποίες αντιμετωπίζει σήμερα ο τομέας αυτός πρόκειται να αποτελέσουν αντικείμενο μελέτης, και θα εξεταστούν ενδεχόμενες λύσεις για την αντιμετώπισή τους.
ΓΡΑΠΤΗ ΕΡΩΤΗΣΗ E-0932/96 υποβολή: Shaun Spiers (PSE) προς την Επιτροπή (23 Απριλίου 1996)

Θέμα: Ζωοτροφές

Ποιοί είναι οι κανονισμοί της Ε.Ε. που διέπουν τη χορήγηση υποπροϊόντων ζώων και πουλερικών σε:

1. μηρυκαστικά κτηνοτροφίας

2. άλλα ζώα κτηνοτροφίας

3. πουλερικά

4. ψάρια ιχθυοτροφείου

Απάντηση του κ. Fischler εξ ονόματος της Επιτροπής (3 Ιουνίου 1996)

Το ενδοκοινοτικό εμπόριο ζωοτροφών υπόκειται σε αυστηρούς κανόνες όσον αφορά τη σήμανση, τη χρησιμοποίηση προσθετικών και πρώτων υλών, την ύπαρξη ρυπαντικών ουσιών και την έγκριση και τον έλεγχο των εγκαταστάσεων που παράγουν ζωοτροφές. Οι κανόνες αυτοί εφαρόζονται σε όλες τις ζωοτροφές που παράγονται για είδη που προορίζονται να καταναλωθούν από τον άνθρωπο.

Όσον αφορά τη δημόσια υγεία και την υγεία των ζώων, οι απαιτήσεις για την παραγωγή ζωοτροφών ζωικής προέλευσης θεσπίζονται σε διάφορες κοινοτικές διατάξεις:

- Οδηγία 90/667/ΕΟΚ του Συμβουλίου ((ΕΕ L 363 της 27.12.1990. Οδηγία όπως τροποποιήθηκε τελευταία από την πράξη προσχώρησης της Αυστρίας, της Φινλανδίας και της Σουηδίας.)) για τη θέσπιση υγειονομικών κανόνων για τη διάθεση και τη μεταποίηση ζωικών αποβλήτων, τη διάθεσή τους στην αγορά και την προστασία από τους παθογόνους οργανισμούς των ζωοτροφών ζωικής προέλευσης ή με βάση τα ψάρια. Η οδηγία αυτή θεσπίζει λεπτομερείς κανόνες υγιεινής για τη συλλογή και τη μεταφορά ζωικών αποβλήτων, απαιτήσεις υγιεινής για τις εγκαταστάσεις μεταποίησης των ζωικών αποβλήτων και μικροβιολογικές απαιτήσεις όσον αφορά τα προϊόντα μετά τη μεταποίηση 7

- Απόφαση 92/562/ΕΟΚ της Επιτροπής ((ΕΕ L 359 της 09.12.1992. Οδηγία όπως τροποποιήθηκε τελευταία από την πράξη προσχώρησης της Αυστρίας, της Φινλανδίας και της Σουηδίας.)) περί εγκρίσεως εναλλακτικών συστημάτων θερμικής επεξεργασίας για τη μεταποίηση υλικού υψηλού κινδύνου 7

- Απόφαση 94/382/ΕΟΚ της Επιτροπής ((ΕΕ L 172 της 07.07.1994)) (όπως τροποποιήθηκε τελευταία από την απόφαση 95/29/ΕΚ της Επιτροπής ((ΕΕ L 38 της 18.02.1995))), περί εγκρίσεως εναλλακτικών συστημάτων θερμικής επεξεργασίας για την επεξεργασία ζωικών αποβλήτων προέλευσης μηρυκαστικών, με σκοπό την αδρανοποίηση των παθογόνων παραγόντων της σπογγώδους εγκεφαλοπάθειας. Συγκεκριμένα, η εν λόγω οδηγία απαγορεύει τη μέθοδο της συνεχούς και εν κενώ επεξεργασίας υλικού με προστιθέμενο λίπος και θεσπίζει νέες παραμέτρους χρόνου και θερμοκρασίας για όλα τα άλλα συστήματα που εγκρίνονται σύμφωνα με την απόφαση 92/562/ΕΟΚ για την επεξεργασία ζωικών αποβλήτων προέλευσης μηρυκαστικών 7

- Απόφαση 94/381/ΕΚ της Επιτροπής ((ΕΕ L 172 της 07.07.1994)) για τη θέσπιση ορισμένων μέτρων προστασίας που αφορούν τη σπογγώδη εγκεφαλοπάθεια των βοοειδών και τη χορήγηση πρωτεϊνών που προέρχονται από θηλαστικά. Η εν λόγω απόφαση απαγορεύει τη χορήγηση στα μηρυκαστικά ζωοτροφών με πρωτεϊνη που προέρχεται από ιστούς θηλαστικών 7

- Απόφαση 91/516/ΕΟΚ της Επιτροπής ((ΕΕ L 281 της 09.10.1991)) για την κατάρτιση πίνακα συστατικών των οποίων η χρήση απαγορεύεται στις σύνθετες ζωοτροφές. Ο κατάλογος αυτός περιλαμβάνει υλικά όπως περιττώματα και ούρα, δέρμα και υπολλείμματα δέρματος.
ΓΡΑΠΤΗ ΕΡΩΤΗΣΗ E-1119/96 υποβολή: Brian Crowley (UPE) προς την Επιτροπή (13 Μαΐου 1996)

Θέμα: Αιτήσεις για συγχρηματοδότηση βάσει του Προγράμματος Πλαισίου Έρευνας και Ανάπτυξης

Μπορεί η Επιτροπή να γνωστοποιήσει τις κατώτατες και ανώτατες αμοιβές των συμμετεχόντων/συμβούλων εταιρειών βάσει του Τρίτου και Τέταρτου Προγράμματος Πλαισίου Έρευνας και Ανάπτυξης για (Ι) τους μηχανικούς, (ΙΙ) τα ανώτερα διοικητικά στελέχη και (ΙΙΙ) τους ερευνητές;

Μπορεί επίσης η Επιτροπή να αναφέρει ένα κατά προσέγγιση ποσό για τις χώρες συνοχής και τα τέσσερα μεγαλύτερα κράτη μέλη;

Απάντηση της κας Cresson εξ ονόματος της Επιτροπής (1 Ιουλίου 1996)

Όπως ορίζεται στο άρθρο 7 των κανόνων για τη συμμετοχή των επιχειρήσεων, των ερευνητικών κέντρων και των πανεπιστημίων στις δραστηριότητες έρευνας, τεχνολογικής ανάπτυξης και επίδειξης της Κοινότητας (απόφαση 94/763/ΕΚ του Συμβουλίου της 21ης Νοεμβρίου 1994 ((ΕΕ αριθ. L 306, της 30.11.1994. ))), η Κοινοτική χρηματοδοτική συμμετοχή συνίσταται συνήθως στην επιστροφή κάποιου ποσοστού από το τρέχον κόστος του ερευνητικού σχεδίου, συμπεριλαμβανομένων και των έμμεσων γενικών δαπανών.

Καθώς το κόστος του προσωπικού ενός σχεδίου, παρά το ότι είναι σημαντικό, αποτελεί συνήθως μόνο ένα μέρος του συνολικού κόστους και βασιζόμενη στα διαφορετικά κριτήρια που εφαρμόζουν οι συμμετέχοντες, σε σχέση με τις κατηγορίες προσωπικού, η Επιτροπή δεν διακρίνει στις υφιστάμενες βάσεις δεδομένων της μεταξύ των διαφόρων στοιχείων του συνολικού κόστους του σχεδίου και δεν είναι ως εκ τούτου σε θέση να χορηγήσει τις ελάχιστες ή τις ανώτατες αναλογίες προσωπικού ή και τη μέση ποσοστιαία αναλογία προσωπικού ανά κράτος μέλος ή ανά ομάδες κράτων μελών. Θα πρέπει ωστόσο να επισημανθεί ότι, όπου αυτό είναι δυνατόν, οι εργολήπτες χρησιμοποιούν ποσοστά που γίνονται αποδεκτά από τις αρχές των κρατών μελών, προβαίνοντας και στις ενδεδειγμένες προσαρμογές, για να ληφθούν υπόψη οι οποιεσδήποτε διαφοροποιήσεις στις συμφωνίες χρηματοδότησης.

Η καταλληλότητα του κόστους των διαφόρων στοιχείων που συναπαρτίζουν την πρόταση του σχεδίου αλλά και το αντίστοιχο επίπεδο κοινοτικής χρηματοδοτικής στήριξης εξετάζονται πάντως κατά τη διάρκεια της αξιολόγησης της πρότασης από ανεξάρτητους εμπειρογνώμονες και αποτελούν αντικείμενο αναλυτικότερης εξέτασης κατά τις διαπραγματεύσεις για τη σύναψη των συμβάσεων μεταξύ των μελών της κοινοπραξίας και της Επιτροπής. Η Επιτροπή προσφεύγει επιπροσθέτως στις υπηρεσίες τόσο του δικού της προσωπικού, όσο και εξωτερικών οργανώσεων, για να ελέγξει τόσο τις συμβάσεις, όσο και του εργολήπτες.
ΓΡΑΠΤΗ ΕΡΩΤΗΣΗ E-0774/96 υποβολή: Thomas Megahy (PSE) προς το (1 Απριλίου 1996)

Θέμα: Δημόσια υγεία και ενημέρωση

Ψηφοφόρος μου παραπονείται ότι εξετέθη στο κίνδυνο να προσβληθεί από τη νόσο των λεγεωναρίων λόγω ανεπαρκούς ανταλλαγής πληροφοριών για θέματα δημόσιας υγείας μεταξύ της Τουρκίας και του Ηνωμένου Βασιλείου. Πρόκειται για ζήτημα που ενδεχομένως ενδιαφέρει και τις άλλες χώρες της ΕΕ.

Ο εν λόγω ψηφοφόρος ανέφερε ότι η νόσος των λεγεωναρίων εκδηλώθηκε τον Μάϊο του 1995 σε ξενοδοχείο του KUSADISI (Τουρκία). Συνολικά, προσβλήθηκαν δώδεκα άτομα. Ωστόσο, μόνο στο τέλος Σεπτεμβρίου ελήφθησαν μέτρα για την απομάκρυνση των τουριστών από το συγκεκριμένο ξενοδοχείο. Στο διάστημα που μεσολάβησε, εξετέθησαν στον κίνδυνο να προσβληθούν από τη νόσο 4.500 Βρετανοί τουρίστες που είχαν καταλύσει στο εν λόγω ξενοδοχείο.

Ποιές είναι οι υπάρχουσες διευθετήσεις μεταξύ της ΕΕ και της Τουρκίας για την ανταλλαγή ζωτικών πληροφοριών στον τομέα της δημόσιας υγείας; Θεωρεί το Συμβούλιο ότι οι σημερινοί τρόποι ανακοίνωσης των κινδύνων που άπτονται της δημόσιας υγείας είναι αποτελεσματικοί; Εάν όχι, τι μπορεί να γίνει για τη βελτίωσή τους;

Απάντηση (14 Οκτωβρίου 1996)

1. Δεν υπάρχουν προς το παρόν ειδικές διευθετήσεις μεταξύ Ευρωπαϊκής Ένωσης και Τουρκίας ως προς την ανταλλαγή πληροφοριών στον τομέα της δημόσιας υγείας. Ωστόσο, στα πλαίσια της συνολικής λύσης της 6ης Μαρτίου 1995 για την εφαρμογή της τελικής φάσης της τελωνειακής ένωσης, έχει προβλεφθεί διεύρυνση της συνεργασίας με την Τουρκία τόσο στον επιστημονικό τομέα όσον και στον τομέα της πληροφόρησης και επικοινωνίας με στόχο την ενίσχυση της μηνιαίας ανταλλαγής πληροφοριών.

2. Το μεμονομένο περιστατικό της νόσου των λεγεωναρίων που αναφέρει ο αξιότιμος βουλευτής, εμπίπτει στον προβληματισμό για τις λοιμώδεις νόσους και την διασυνορικαή εξάπλωσή τους.

Πρέπει να αναφέρουμε δύο πρόσφατες πρωτοβουλίες που επισημαίνουν τους κινδύνους από την εμφάνιση νέων επιδημιολογικών φαινομένων και την επανεμφάνιση ήδη γνωστών λοιμωδών νόσων.

Σε κοινοτικό επίπεδο, το Ευρωπαϊκό Κοινοβούλιο και το Συμβούλιο παρουσίασαν μια πρόταση απόφασης για τη δημιουργία δικτύου επιδημιολογικής παρακολούθησης και ελέγχου των μεταδοτικών ασθενειών.

Εξάλλου, η Ευρωπαϊκή Ενωση και οι ΗΠΑ, στα πλαίσια του νέου προγράμματος διατλαντικής δράσης που υπογράφηκε την 3η Δεκεμβρίου 1995, πρόβλεψαν τη δημιουργία κοινής Ομάδας δράσης Ευρωπαϊκής Ενωσης και ΗΠΑ με στόχο την ανάπτυξη και εφαρμογή ενός αποτελεσματικού παγκόσμιου δικτύου έγκαιρη2ς προειδοποίησης και αντίδρασης για τις μεταδοτικές ασθένειες. Αυτή η Ομάδα, που φέρει ο όνομα «Task-Force», συνεδρίασε για πρώτη φορά στη Ρώμη, στις 16 και 17 Μαΐου 1996.
ΓΡΑΠΤΗ ΕΡΩΤΗΣΗ E-1803/96 υποβολή: Sιrgio Ribeiro (GUE/NGL) προς την Επιτροπή (5 Iουλίου 1996)

Θέμα: Εγγραφή στο ταμείο ανεργίας εκ μέρους μεταναστών 2ης γενεάς

Από την πορτογαλική κοινότητα που διαμένει στη Γαλλία λάβαμε την πληροφορία ότι τα τέκνα πολιτών κρατών μελών της Ευρωπαϊκής Ένωσης που είναι εγκατεστημένοι στην εν λόγω χώρα ή και γεννημένοι σε αυτήν, υποχρεούνται να εγγράφονται, για το ταμείο ανεργίας, στις υπηρεσίες που προορίζονται για την εξυπηρέτηση αλλοδαπών, δηλαδή πολιτών που κατάγονται από τρίτες χώρες.

Επειδή είμεθα της άποψης ότι αυτή η κατάσταση παραβιάζει τις αρχές της «ευρωπαϊκής ιθαγένειας» και, κατά συνέπεια, την ισότητα δικαιωμάτων των πολιτών οποιουδήποτε κράτους μέλους με τους πολίτες της χώρας στην οποία διαμένουν, ερωτάται η Επιτροπή κατά πόσον γνωρίζει τι συμβαίνει και αν σκοπεύει να διαμαρτυρηθεί προς τη γαλλική κυβέρνηση προκειμένου να μεταβληθεί η κατάσταση.

Απάντηση του κ. Flynn εξ ονόματος της Επιτροπής (1η Αυγούστου 1996)

Σύμφωνα με το άρθρο 5 του κανονισμού (ΕΟΚ) αριθ. 1612/68 ((ΕΕ L 257 της 19.10.1968. )), οι υπήκοοι ενός κράτους μέλους που ζητούν εργασία στο έδαφος άλλου κράτους μέλους λαμβάνουν την ίδια περίθαλψη με εκείνη που προβλέπει το εν λόγω κράτος μέλος για τους υπηκόους του που ζητούν εργασία.

Η διάταξη αυτή εφαρμόζεται για τα παιδιά των κοινοτικών εργαζομένων που λαμβάνουν παροχές ασφάλισης ανεργίας κατά την περίοδο που ζητούν την πρώτη τους απασχόληση.

Εάν πρόκειται για παιδιά κοινοτικών εργαζομένων που λαμβάνουν παροχές ανεργίας ύστερα από απώλεια της θέσης εργασίας τους, θεωρούνται με τη σειρά τους εργαζόμενοι και καλύπτονται από το άρθρο 7 του ίδιου κανονισμού 7 το άρθρο αυτό ορίζει ότι οι εργαζόμενοι που είναι υπήκοοι ενός κράτους μέλους δεν δύνανται, στο έδαφος άλλου κράτους μέλους, να υφίστανται διαφορετική μεταχείριση από τους υπηκόους του δεύτερου κράτους λόγω της υπηκοότητάς τους, σε ό,τι αφορά την απασχόληση και την εργασία, ιδίως δε τον τομέα της εκ νέου απασχόλησης ύστερα από μια περίοδο ανεργίας.

Παρακαλούμε τον αξιότιμο βουλευτή να διαβιβάσει στην Επιτροπή ακριβείς πληροφορίες για τα καταγγελλόμενα προκειμένου η Επιτροπή να απευθυνθεί στη γαλλική κυβέρνηση και να εφιστήσει την προσοχή της στο πρόβλημα.
ΓΡΑΠΤΗ ΕΡΩΤΗΣΗ P-2004/96 υποβολή: Francesco Baldarelli (PSE) προς την Επιτροπή (12 Iουλίου 1996)

Θέμα: Στρέβλωση του ελεύθερου ανταγωνισμού εις βάρος των ελεγχόμενων από την τοπική αυτοδιοίκηση δημοσίων επιχειρήσεων στην Ιταλία

Η Ευρωπαϊκή Ένωση έχει επανειλημμένα διακηρύξει την αρχή ότι οι δημόσιοι οικονομικοί φορείς οφείλουν να λειτουργούν στην αγορά βάσει των κανόνων του ελεύθερου ανταγωνισμού, και έχει πολλές φορές επισημάνει ότι αντίκειται στο κοινοτικό δίκαιο κάθε εθνική ρύθμιση που τείνει να ευνοεί τις δημόσιες επιχειρήσεις έναντι των λοιπών οικονομικών φορέων.

Στην Ιταλία, οι δημόσιες επιχειρήσεις που ελέγχονται από την τοπική αυτοδιοίκηση (οργανισμοί με ειδικό καθεστώς, κοινοπραξίες) και που ανήκουν στον τομέα των δημοσίων μεταφορών, υπόκεινται στους κανόνες περίο Ενιαίας Ταμειακής διαχείρισης (Ιταλικός Νόμος αριθ. 720 της 29.10.1984 και Υπουργική Πράξη της 2ας Ιουλίου 1990).

Σύμφωνα με τους ιταλικούς αυτούς νόμους, οι δημόσιες επιχειρήσεις που ελέγχονται από την τοπική αυτοδιοίκηση υποχρεούνται να καταθέτουν όλα τα ταμειακά τους αποθέματα στα Επαρχιακά Δημόσια Ταμεία. Οπότε, τα ταμειακά αυτά αποθέματα δεν μπορούν να επενδυθούν ή να κατατεθούν εντόκως σε τράπεζα. Η υποχρέωση αυτή να κατατίθενται αποκλειστικά στα δημόσια ταμεία καθιερώθηκε με σκοπό τη μείωση των ταμειακών αναγκών του Δημοσίου.

Στους κανόνες αυτούς υπόκεινται μόνον οι δημόσιες επιχειρήσεις που ελέγχονται από την τοπική αυτοδιοίκηση, και όχι και οι ιδιωτικές εμπορικές επιχειρήσεις.

Δεν θεωρεί η Επιτροπή ότι οι διατάξεις αυτές του Ιταλικού Νόμου παραβιάζουν εμφανώς την αρχή του ελεύθερου ανταγωνισμού, εις βάρος των δημοσίων επιχειρήσεων της τοπικής αυτοδιοίκησης που λειτουργούν στον τομέα των δημόσιων μεταφορών;

Και δεν θεωρεί ότι, ενώπιον μιας τέτοιας μείωσης της ανταγωνιστικότητας οφειλόμενης στην ιταλική νομοθεσία, θα έπρεπε να κινηθεί προσφυγή επί παραβάσει;

Aπάντηση του κ. Van Miert εξ ονόματος της Επιτροπής (5 Αυγούστου 1996)

Η Επιτροπή εκτιμά ότι το θέμα αυτό δεν είναι της αρμοδιότητάς της, δεδομένου ότι οι τοπικές δημόσιες συγκοινωνίες για τη μεταφορά επιβατών δεν αποτελούν συνήθως αντικείμενο κοινοτικού ανταγωνισμού η συναλλαγών μεταξύ των κρατών μελών.
ΓΡΑΠΤΗ ΕΡΩΤΗΣΗ E-1473/96 υποβολή: Richard Howitt (PSE) προς την Επιτροπή (12 Iουνίου 1996)

Θέμα: Kατά πόσον είναι αύλογη η μεταρρύθμιση των αρχών της τοπικής διοίκησης του Έσσεξ στο Ηνωμένο Βασίλειο

Λαμβανομένης υπόψη της εναρμόνισης σε ευρωπαϊκό επίπεδο των ρυθμιστικών διατάξεων που διέπουν τις δημοτικές εκλογές, γνωρίζει η Επιτροπή κάποια πτυχή της κοινοτικής νομοθεσίας με βάση την οποία θα μπορούσε να αντικρουσθεί η απόφαση του αξιωματούχου της τοπικής διοίκησης του Η.Β. να μην επιτρέψει στο Billericay στο Έσσεξ να διαχωρισθεί από το Basildon, όπως επιθυμούσε το μεγαλύτερο μέρος των κατοίκων και όπως συνέστησε η επιτροπή του το 1994 και 1995; Γνωρίζει, επίσης, η Επιτροπή εάν στην περίπτωση αυτή ενέχεται παραβίαση των δικαιμάτων του ανθρώπου, πράγμα που θα μπορούσε να δικαιολογήσει προσφυγή στο Συμβούλιο της Ευρώπης;

Aπάντηση του κ. Monti εξ ονόματος της Επιτροπής (19 Ιουλίου 1996)

Η εφαρμογή του άρθρου 8Β, παράγραφος 1 της συνθήκης ΕΚ και της οδηγίας 94/80/ΕΚ ((ΕΕ αριθ. L 368, της 31.12.1994. )) δεν προϋποθέτει την εναρμόνιση των εκλογικών συστημάτων των κρατών μελών. Ο κύριος στόχος των εν λόγω διατάξεων είναι να καταργήσουν την απαίτηση περί υπηκοότητας και να επεκτείνουν στους πολίτες της Ένωσης που κατοικούν σε κράτος μέλος του οποίου δεν είναι υπήκοοι το δικαίωμα του εκλέγειν και εκλέγεσθαι στις δημοτικές και κοινοτικές εκλογές, υπό τους ίδιους όρους με τους υπηκόους του εν λόγω κράτους.

Η Επιτροπή παρακολουθεί τη μεταρρύθμιση των αρχών της τοπικής διοίκησης σε όλα τα κράτη μέλη ώστε να είναι βέβαιη ότι κάθε αναδιοργάνωση σέβεται πλήρως την άσκηση των εν λόγω δικαιωμάτων, και θα ακολουθήσει την ίδια τακτική στην περίπτωση της μεταρρύθμισης που βρίσκεται υπό εξέλιξη στο Ηνωμένο Βασίλειο.

Ωστόσο, η αναδιοργάνωση των αρχών της τοπικής διοίκησης και οι παρεπόμενες αλλαγές των εκλογικών συνόρων είναι ένα θέμα που αφορά αποκλειστικά τα κράτη μέλη και η Επιτροπή δεν έχει την δικαιοδοσία να ασχοληθεί με την τεθείσα ερώτηση.
ΓΡΑΠΤΗ ΕΡΩΤΗΣΗ E-1495/96 υποβολή: Jaak Vandemeulebroucke (ARE) προς την Επιτροπή (12 Iουνίου 1996)

Θέμα: «Eurolijn» (Ευρωγραμμή)

Σε διάφορα μέσα μαζικής ενημέρωσης της Φλάνδρας προωθείται μιά τηλεφωνική γραμμή παροχής πληροφοριών σχετικά με την Ευρωπαϊκή Ένωση. Πρόκειται για έναν αριθμό τηλεφώνου που μπορεί να καλέσει ο καθένας δωρεάν, προκειμένου να θέσει ερωτήσεις σχετικά με την Ευρωπαϊκή Ένωση.

Μπορεί να ανακοινώσει η Επιτροπή εάν συμβαίνει αυτό και σε άλλα κράτη μέλη;

Μπορεί να ανακοινώσει η Επιτροπή ποιό είναι το κόστος της πρωτοβουλίας αυτής, καθώς και πόσες κλήσεις έχουν καταγραφεί; Επίσης, ποιές ερωτήσεις επανέρχονται συχνά;

Απάντηση του κ. Oreja εξ ονόματος της Επιτροπής (25 Ιουλίου 1996)

Η πράσινη γραμμή στην οποία αναφέρεται το αξιότιμο μέλος του Κοινοβουλίου στην ερώτησή του δεν υπάρχει σε όλα τα κράτη μέλη. Αντίθετα, υπάρχουν συστήματα που επιτρέπουν εύκολη πρόσβαση στην πληροφόρηση (Minitel, περίπτερα-Kiosks, κέντρα αναμετάδοσης).

Η πράσινη γραμμή, ανοικτή από τις 2 έως τις 10 Μαΐου 1996, έλαβε 499 κλήσεις (έναντι 251 το 1995). Το συνολικό κόστος, περιλαμβανομένων των εξόδων αναγγελίας στο ραδιόφωνο και στον γραπτό Τύπο, ανήλθε σε 78 300 Ecu.

Όσον αφορά το περιεχόμενο των ερωτήσεων, παρατηρήθηκε μεγάλη ποικιλία, αλλά μεγάλος αριθμός από αυτές αναφέρονταν στις μεγάλες ευρωπαϊκές προκλήσεις όπως η Διακυβερνητική Διάσκεψη και η Οικονομική και Νομισματική Ένωση.
ΓΡΑΠΤΗ ΕΡΩΤΗΣΗ E-1881/96 υποβολή: Robin Teverson (ELDR) προς την Επιτροπή (11 Iουλίου 1996)

Θέμα: Oδηγία 88/166/ΕΟΚ σχετικά με τις κλωβοστοιχίες

Εις απάντηση στην ερώτησή μου Ε-1159/96 ((ΕΕ Βλέπε σελίδα 34. )) η Επιτροπή δήλωσε ότι «δεν έχει πληροφορίες σχετικά με τον αριθμό επιθεωρήσεων που έχουν διεξαχθεί... διότι αυτές οι δραστηριότητες σαφώς εμπίπτουν στη αρμοδιότητα των κρατών μελών». Ωστόσο στο άρθρο 7, εδάφια 1 και 2 της οδηγίας 88/166/ΕΟΚ ((ΕΕ L 74, 19.3.1988, σ. 83 )) δηλώνεται απερίφραστα ότι «η Επιτροπή εξακριβώνει επιτόπου την εφαρμογή της» και ότι «εμπειρογνώμονες της Επιτροπής εκτελούν επιθεωρήσεις από κοινού...». Επιπλέον, «Η Επιτροπή συντάσσει γενικές περιοδικές εκθέσεις σχετικά με τα αποτελέσματα των επιθεωρήσεων...».

Για ποίον λόγο δεν πληροί η Επιτροπή τις ως άνω απαιτήσεις; Εάν δεν πληρούνται οι ως άνω απαιτήσεις, τότε πώς θα γνωρίζουμε εάν έκαστο των κρατών μελών εφαρμόζει την οδηγία; Έχει συντάξει η Επιτροπή περιοδική γενική έκθεση με θέμα τα αποτελέσματα των επιθεωρήσεων, όπως απαιτεί η οδηγία;

Απάντηση του κ. Fischler εξ ονόματος της Επιτροπής (31 Ιουλίου 1996)

Όπως έχει ήδη επισημάνει στην απάντησή της στην γραπτή ερώτηση αριθ. Ε-1159/96 του Αξιοτίμου Μέλους του Κοινοβουλίου, η Επιτροπή, δεδομένου ότι αντιμετωπίζει ανεπάρκεια προσωπικού στον τομέα των κτηνιατρικών επιθεωρήσεων και ελέγχων, δεν ήταν μέχρι σήμερα σε θέση να διενεργεί τις επιτόπιες επιθεωρήσεις και ελέγχους στον τομέα της προστασίας των ωοτόκων ορνίθων οι οποίες εκτρέφονται σε κλωβοστοιχίες (οδηγία 88/166/ΕΟΚ).

Κατά συνέπεια, η Επιτροπή δεν διαθέτει την αναγκαία πληροφόρηση για να εκτιμήσει κατά πόσον η οδηγία αυτή εφαρμόζεται ομοιόμορφα επιτόπου, σε όλα τα κράτη μέλη. Επομένως, λόγω του ότι δεν ήταν διαθέσιμα αποτελέσματα επιθεωρήσεων και ελέγχων της, η Επιτροπή δεν ήταν σε θέση να συντάσσει τους απαιτούμενους περιοδικούς ελέγχους.

Επαναλαμβάνουμε για μία ακόμη φορά ότι η Επιτροπή είναι έτοιμη να τηρήσει τις υποχρεώσεις της, εφόσον διατεθούν τα αναγκαία δημοσιονομικά κονδύλια για την απασχόληση ενός μεγαλύτερου αριθμού κτηνιατρικών επιθεωρητών.
ΓΡΑΠΤΗ ΕΡΩΤΗΣΗ E-1920/96 υποβολή: Wolfgang Kreissl-Dφrfler (V) προς την Επιτροπή (16 Iουλίου 1996)

Θέμα: Μεταφορές ζώων - Βαυαρία: επιχειρήσεις που εκτελούν μεταφορές ζώων προς σφαγήν

1. Ποιες επιχειρήσεις εκτελούν μεταφορές ζώων που προορίζονται για σφαγή;

2. Πού εδρεύουν οι εκάστοτε μεταφορικές εταιρίες;

3. Ποια είναι η παραγωγική ικανότητα των επιχειρήσεων αυτών;

4. Ποια είδη ζώων εκτρέφονται σε μονάδες μαζικής εκτροφής ζώων;

Κοινή απάντηση του κ. Fischler εξ ονόματος της Επιτροπής στις γραπτές ερωτήσεις E-1917/96, E-1918/96, E-1920/96 και E-1922/96 (1η Αυγούστου 1996)

Δεδομένου ότι η Επιτροπή δεν διαθέτει πληροφορίες ή δεν διαθέτει επαρκείς και ενημερωμένες πληροφορίες, δεν είναι σε θέση να απαντήσει στα ερωτήματα που της έχουν τεθεί. Γι' αυτό το λόγο, καθώς και για λόγους αρμοδιότητας, η Επιτροπή συνιστά στο Αξιότιμο Μέλος του Κοινοβουλίου να απευθυνθεί στις γερμανικές αρχές και μεταξύ αυτών στις αρχές της Βαυαρίας.
ΓΡΑΠΤΗ ΕΡΩΤΗΣΗ E-1676/96 υποβολή: Anita Pollack (PSE) προς την Επιτροπή (24 Ιουνίου 1996)

Θέμα: Λύσσα

Πότε πιστεύει η Επιτροπή ότι το Ηνωμένο Βασίλειο θα άρει τους περιορισμούς σε καραντίνα που εφαρμόζει, αποδεχόμενο την αποτελεσματικότητα των αντιλυσσικών εμβολίων για τα κατοικίδια ζώα;

Απάντηση του κ. Fischler εξ ονόματος της Επιτροπής (16 Ιουλίου 1996)

Η Επιτροπή δεν είναι σε θέση να δηλώσει πότε το Ηνωμένο Βασίλειο θα προβεί στην άρση των περιορισμών που επιβάλλει σχετικά με την απομόνωση για την πρόληψη της λύσσας.

Σύμφωνα με τους ισχύοντες κοινοτικούς κανόνες, το Ηνωμένο Βασίλειο έχει το δικαίωμα να διατηρήσει τους περιορισμούς απομόνωσης τους οποίους επιβάλλει. Η Επιτροπή γνωρίζει ότι η κυβέρνηση εξέτασε κατά το παρελθόν έτος την έκθεση της επιτροπής γεωργίας της Βουλής των Κοινοτήτων σχετικά με τη λύσσα, έκθεση με την οποία προτείνονταν αλλαγές στους σχετικούς κανόνες, εν μέρει λόγω της ανάπτυξης αντιλυσσικών εμβολίων. Εντούτοις, η βρετανική κυβέρνηση κατέληξε στο συμπέρασμα ότι θα ήταν πρόωρη οποιαδήποτε τροποποίηση των ισχυουσών ρυθμίσεων.
ΓΡΑΠΤΗ ΕΡΩΤΗΣΗ E-1722/96 υποβολή: James Provan (PPE) προς την Επιτροπή (25 Iουνίου 1996)

Θέμα: Σύγκληση μεταξύ των εμπορικών νομοθεσών του ΠΟΕ και της ΕΕ

Υπό το φώς των παρατηρήσεων που διετύπωσε κατά τη Διάσκεψη του Παγκοσμίου Οργανισμού Εμπορίου που διεξήχθη το 1994 στην Μπρύζ ο κ. Timmermans, Αναπληρωτής Γενικός Διευθυντής της Νομικής Υπηρεσίας της Επιτροπής, σχετικά με την όλο και μεγαλύτερη σύγκληση των εμπορικών νομοθεσιών του ΠΟΕ και της ΕΕ, θεωρεί η Επιτροπή ότι η διάταξη του Άρθρου ΧΧ της Γενικής Συμφωνίας, που αφορά τη διατήρηση των φυσικών πόρων, καλύπτονται από τις ρυθμίσεις του άρθρου 36 της Συνθήκης της Ρώμης για την πολιτική στον τομέα αυτόν;

Απάντηση του κ. Santer εξ ονόματος της Επιτροπής (1 Αυγούστου 1996)

Οι παρατηρήσεις που διατυπώθηκαν στη διάσκεψη της Μπρυζ σχετικά με τον Παγκόσμιο Οργανισμό Εμπορίου ήταν καθαρά προσωπικού χαρακτήρα, στο πλαίσιο μιας ακαδημαϊκής διάλεξης. Η Επιτροπή δεν αισθάνεται την ανάγκη να σχολιάσει τις παρατηρήσεις αυτές.
ΓΡΑΠΤΗ ΕΡΩΤΗΣΗ E-1377/96 υποβολή: Peter Truscott (PSE) προς την Επιτροπή (6 Iουνίου 1996)

Θέμα: Η μη διάδοση των πυρηνικών όπλων στην Ανατολική Ευρώπη

Συμφωνεί ο Επίτροπος ότι οι πεπαλαιωμένοι και ασταθείς πυρηνικοί αντιδραστήρες στην Ανατολική Ευρώπη απειλούν την ασφαλή εφαρμογή της Συνθήκης για τη μη διάδοση των πυρηνικών όπλων, δεδομένου ότι το ραδιενεργό ουράνιο και πλουτώνιο που αποσπάται από τους αντιδραστήρες αυτούς θα μπορούσε να προωθηθεί σε κράτη που αναπτύσσουν πυρηνικά όπλα;

Απάντηση του κ. Van den Broek εξ ονόματος της Επιτροπής (4 Ιουλίου 1996)

Ολα τα κράτη της Κεντρικής και Ανατολικής Ευρώπης είναι μέρη της συνθήκης για τη μη διάδοση των πυρηνικών όπλων (NPT) και, για το λόγο αυτό, πρέπει να λαμβάνουν όλα τα απαραίτητα μέτρα για την εφαρμογή των υποχρεώσεων, ιδιαίτερα βάσει των άρθρων Ι, ΙΙ και ΙΙΙ της NPT, ανεξάρτητα από την κατάσταση των πυρηνικών αντιδραστήρων τους. Τα περισσότερα κράτη είναι μέρη γενικών συμφωνιών διασφαλίσεων οι οποίες έχουν συναφθεί με τον Διεθνή Οργανισμό Ατομικής Ενέργειας (ΔΟΑΕ). Οι ανησυχίες που οφείλονται στη λειτουργία αντιδραστήρων παλαιότερου σχεδιασμού αφορούν την πυρηνική ασφάλεια.

Δύο ανακοινώσεις της Επιτροπής αναλύουν το παράνομο εμπόριο πυρηνικών υλικών και ραδιενεργών ουσιών ((COM (94) 383 τελικό και COM (96) 171 τελικό. )). Ανάμεσα στην Κοινότητα και στα κράτη της Κεντρικής και Ανατολικής Ευρώπης και άλλους εταίρους έχει αρχίσει ευρύς συντονισμός για την αντιμετώπιση του προβλήματος. Στη διάσκεψη κορυφής για την πυρηνική ασφάλεια, που έγινε στη Μόσχα, τον Απρίλιο του 1996, συμφωνήθηκε πρόγραμμα για την καταπολέμηση του παράνομου εμπορίου πυρηνικών υλικών, το οποίο έχει αρχίσει τώρα να εφαρμόζεται.